ИИН 861115400914

Омарова Бану Халмұратқызы,

№ 66 "Мырзашөл" жалпы білім беретін мектебінің директордың тәрбие жұмысы жөніндегі орынбасары.

Түркістан облысы, Жетісай ауданы

**ТӘРБИЕ ҮДЕРІСІНДЕГІ ҰЛТТЫҚ ҚҰНДЫЛЫҚТАР: ТІЛ МЕН ДӘСТҮР АРҚЫЛЫ ЕЛЖАНДЫ АЗАМАТ ТӘРБИЕЛЕУ**

Ата-бабаларымыз тәрбие мәселесіне өте үлкен жауапкершілікпен қарағаны бәрімізге белгілі. Ұлттық педагогика - танып тұрған рухани қазына. Адамға, Отанға деген сҥйіспеншілік сезімі ең алғаш ұшқан ұядан басталады. Ата-анасын, бауырларын қадірлеген адам- Отанын да қадірлейді.

Отбасы – мейірім мен жарасымның, қуаныштың мекені. Отбасы- бала санасына ұлттық құндылықтарды қалыптастыратын қайнар бұлақ. Отбасы -алғашқы тіл үйрену мен тәрбие мекені. Елжандылықтың бастауы - тіліміз. Тіл- бөбектің үні, тіл –ананың әлдиі, тіл- бесік жыры. Тәлім-тәрбие тілден басталады. Әр үйде бала өз санасына салт-дәстүрді, әдет-ғұрыпты, даналық сөздерді, тыйым сөздерді сіңіріп барып, толысады. Ауыз әдебиетімен сусындаған балдырған құндылықтарды сезім арқылы қабылдап, сана арқылы тҥсіне бастайды.

Осылай таза көңілмен мектеп табалдырығын аттаған балаға тәрбие беруде қандай ұстанымдарға басымдық берген дұрыс? Қазақ тарихын тұңғыш зерттеуші ғалым Ш.Уәлиханов: «Менің елжандылық сезімім ірбіт сандығындай , мен ең алдымен өз отбасымды, туған-туыстарымды қадірлеймін, одан соң ауыл - аймақ, ел-жҧртым, руластарымды, содан кейін халқымды қадірлеймін» деген екен. Керемет жеткізілген осы пікір мектептегі тәрбие жұмысының өзегі сияқты. Білім алушыларды елжандылыққа тәрбиелеу мәселесі ешқашан қоғам назарынан тыс қалмаған.

Мектеп қай кезде де оқушыларға елін, халқын, туған жерін сҥю мен қорғау сезімдерін дарытып келеді. Мектепішілік тәрбие жоспарын жасау барысында жас ерекшеліктеріне қарай сатылай ұйымдастырылатын жұмыстарға бала мен ата-аналарды бірлесе қатыстыру, сөзбен емес іспен көрсету жұмыстарын ұйымдастыру жақсы нәтиже береді. Яғни, барлық жҧмыс дұрыс таңдалған тақырып, қойылған міндет, баратын мақсат пен күтілетін нәтижеге байланысты. Осыған орай, мен елжандылық тәрбиесін азаматтық тәрбиеге, отбасы тәрбиесіне, еңбек тәрбиесіне, сабақ мақсаттарына да ұштастыру қажеттігін ойластырып, жоспардың барлық кезеңіне ендіруді өз сынып жетекшілеріме ұсындым.

Білім - білік және тәлім-тәрбие арқылы елжандылық сезіміне бөленуге болады. Бұл ретте, ауыз әдебиетінің ықпалы зор. Ауыз әдебиетінің басты

ерекшелігі - шынайы патриотизмге жетелеуінде. Кейіпкерлері халқының бақыты мен мүддесі, болашағы үшін күреске әрқашан дайын. Бұл- бастауыш білім сатысындағы балалар үшін өте әсерлі көрініс. «Мектептегі театр» жобасы бойынша сахна орнату, қуыршақтарды киіндіру, кейіпкерді сомдау, декорация жасау оларды ынталандырады. Шығарма желісіндегі сахналық қойымдар арқылы жеткіншектер құндылықтарды бойына дарытады.

Елжандылық сезімді көркем шығармаларды пайдалану арқылы қалыптастыру қашан да құнды деп тапқан 7,8-сынып жетекшілері «Ұлтжандылық тәрбиесі ұрпақтан - ұрпаққа жалғасып келе жатқан ұлы мақсат» дей тұра, Отанға деген сүйіспеншілік сезімін дарытуда даңқты қолбасшы, Қазақстанның Халық Қаһарманы Б.Момышұлының өсиеттері мен ерлікке толы шығармаларының орны ерекше деп тапты. «Оқуға қҧштар мектеп» жобасы аясында жазушының «Ұшқан ұя», «Біз ұрыстарда ер жеттік», «Қанмен жазылған кітап» атты еңбектерін таңдап алып, оқуға ұсындық. Осы шығарманы өз сыныптарына оқытып, танымдық кештер мен сайыстар ұйымдастырып, викториналық ойын, бес минуттық блиц-сұрақ, ашық тәрбие сағаттарын өткізіп қана қоймай, ата-аналармен өткізілетін жиындарда да автордың еңбегін қолдану әр ата-анаға үлкен ой салды.

Мектеп кітапханашысымен бірлесе отырып өткізілген «Ойға қалдырған бір сәт» тақырыбындағы пікірлесу сағаттарында оқырмандар шығармадан өздеріне ерекше ой салған эпизодтарды оқып, танысты. Балаға үйрететін нәрсені үйретуші өз бойынан өткергенде ғана жемісті болатынын ескере отырып, «Ұшқан ұя» туындысы 1 ай уақыт ішінде өзге сынып жетекшілерге танысу үшін берілді. Оқылған шығарманы қорытындылау мақсатында «Таным көкжиегі» атты викториналық сҧрақтар бойынша жарыс өткізілді. Ұстаз, ата-ана, оқушы да қорытынды кеште марапатталып, бір шығарма арқылы өмір бойы азық болар құндылықтарға ие болды.

Жасырын емес, оқушылар уақытының көп бөлігін әлеуметтік желілерде, ғаламторда өткізеді. Осы уақытты да ғаламтордағы вирус іспеттес біз де қалай санаға әсер ете аламыз деген ой туды. Жасөспірімдердің ұлттық рухын көтеру мақсатында ұлт ұстазы А.Байтұрсынұлының тіл мәселесі туралы айтылған ойларына бойлату тиімді. «Ұлттың сақталуына да, жоғалуына да себеп болатын нәрсенің ең қуаттысы-тіл.Сөзі жоғалған жұрттың өзі де жоғалады.Өз ұлтына басқа жұртты қосамын дегендер әуелі сол жұрттың тілін аздыруға тырысады» деген ғалымның пікірін ескере отырып, ана тілінде таза сөйлеуге, сауатты жазуға дағдыландыру мақсатында жоғары сыныптар арасында «Ең сауатты чат» байқауы өтті. Байқау ережесі бойынша сынып чаттарында жазылған сөздердің орфографиялық, пунктуациялық сауаттылығы, пікірді әдеби тілмен бере білуі бағаланып, мектеп бойынша барлық критерийге қол жеткізген оқушыларымыз жеңімпаз атанды. Бұл байқауды жаңа оқу жылында барлық сыныптарға ендіруді көздеп отырмыз. Сол арқылы оқушының қалтасынан түспейтін гаджетіне еніп, оның әлеуметтік өмірін, акаунтын бақылауға алуға мүмкіндік аламыз деп жоспарлануда .

Тәуелсіз елдің жас буынына патриоттық сананы қалыптастыру бірлескен жұмысты қажет етеді. Отбасы, мектеп, қоғам болып оқушыларды өзін-өзі тәрбиелеуге бейімдей алсақ, мақсатымыздың орындалғаны. Мектептің тәрбие жүйесіне көп қолданыла бермейтін, бірақ оқушыларды елжандылыққа баулитын жұмыс бағыттарын енгізіп, тәжірибеден өткізуден қорықпағанымыз дұрыс.